У Шчаснага Галоўчынскага, памёршага ў 1610 г., застаўся адзіны сын Ян, які не меў нашчадкаў. Ён памёр у 1630 г., папярэдне запісаўшы грашовую суму на Галоўчыне сваёй жонцы Алене з роду Валовічаў. Гэта азначала, што іншыя спадчыннікі могуць уступіць у валоданне маёнткам толькі пасля таго, як выплацяць Алене азначаную суму. Да моманту выплаты права распараджацца гэтай вотчынай знаходзілася ў яе руках.